Drawwer in Worcester op staproete verkrag | Netwerk24
Deur Meghan Lawrence 04 Augustus 2020 08:02
Dié staproete is 4,5 km lank en volg 'n roete om die dam wat by die reservoir naby die Brandwacht-pad begin en eindig.
'n Vrou is vroeg verlede Saterdagoggend by die Foreldam op 'n gewilde Worcester-staproete verkrag. Foto: Meghan Lawrence
Baie stappers, drawwers en fietsryers oefen op dié roete, terwyl gesinne graag by die dam visvang, swem of speel sedert die verbod op oefeninge gelig is.
Die roete is ook sowat 2 km van die gewilde Karootuine in Worcester.
Die polisie in Worcester sê die 47-jarige vrou is vroeg die Saterdagoggend op die staproete verkrag toe sy daar gaan draf het.
"Die man het die vrou in die bosse ingesleep en haar met haar skoenveters vasgemaak," sê die polisie by navraag.
'n Polisiebron sê die voorval het aan die agterkant van die Foreldam plaasgevind.
Fietsryers, drawwers en stappers oefen op die roete sedert die verbod op oefeninge gelig is. Foto: Meghan Lawrence
Dit blyk dat die man op die roete gewag het.
"Die verdagte het met 'n fiets tot by die roete gekom en hy het weer met sy fiets weggery ná die verkragting. Hy het 'n mes by hom gehad en 'n masker en 'n mus gedra. Hy het die vrou ook van haar selfoon en oorfone beroof."